Source: http://docplayer.fi/2217085-Tutkimuseettinen-neuvottelukunta-tenk.html
Timestamp: 2018-05-24 21:59:44+00:00
Document Index: 19211690

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Tutkimuseettinen neuvottelukunta TENK - PDF
Download "Tutkimuseettinen neuvottelukunta TENK"
1 Tutkimuseettinen neuvottelukunta TENK Toimintakertomus 2010 ( ) 1 Neuvottelukunnan kokoonpano ja kokoukset Opetus- ja kulttuuriministeriö (OKM) asetti tutkimuseettisen neuvottelukunnan (TENK) kolmivuotiskaudeksi Neuvottelukunnan uutena puheenjohtajana aloitti kansleri, professori Krista Varantola Tampereen yliopistosta ja varapuheenjohtajana toimi professori Veikko Launis Turun yliopistosta. Neuvottelukuntaan kuului lisäksi kahdeksan muuta jäsentä: Lainsäädäntöneuvos Markku Helin (oikeusministeriö), Johtaja Arja Kallio (Suomen Akatemia), Professori Riitta Keiski (Oulun yliopisto), Yliopettaja Irma Mikkonen (Savonia-ammattikorkeakoulu), Neuvotteleva virkamies Tuula Pehu (maa- ja metsätalousministeriö), Tutkimusprofessori Jussi Simpura (THL), Lakiasiainpäällikkö Ari Suomela (TEKES) ja Professori Pirkko Walden (Åbo Akademi). Neuvottelukunnan pääsihteerinä toimi dosentti Liisa Nieminen asti ja alkaen dosentti Sanna Kaisa Spoof. Neuvottelukunnan avustajana toimi FM Terhi Tarkiainen lukuun ottamatta ajanjaksoa , jolloin avustajana toimi VTK Heidi Laine. TENKin toimisto on sijoitettu Tieteellisten seurain valtuuskunnan (TSV) yhteyteen Helsinkiin. Toimisto sijaitsi Ritarihuoneella (Hallituskatu 2 B) asti, jolloin se muutti uusiin tiloihin osoitteeseen Mariankatu 7 C 1. Neuvottelukunta kokoontui toimintakertomuskaudella yhteensä kuusi kertaa. Kokoukset pidettiin pääsääntöisesti Tieteiden talossa (Kirkkokatu 6, Helsinki). 1
2 2 Ennaltaehkäisevä toiminta ja koulutus Uuden neuvottelukunnan aloittaessa työnsä OKM:n ylijohtaja Sakari Karjalainen kertasi OKM:n ja TENKin yhteisessä kokouksessa TENKin historiaa ja tehtäviä sekä totesi ministeriön olevan tyytyväinen TENKin toimintaan. Hän pohti sitä, tulisiko tavoitteeksi ottaa myös rahoittajaorganisaatioiden kuten säätiöiden ja tieteellisten seurojen sitoutuminen TENKin vuonna 2002 yhdessä suomalaisen tiedeyhteisön kanssa laatimiin Hyvä tieteellinen käytäntö ja sen loukkausten käsitteleminen (HTK) -ohjeisiin. Puheenjohtaja Krista Varantola linjasi TENKin tulevia haasteita alkavana kolmivuotiskautena. Hänen mukaansa tärkeintä on ennaltaehkäisevä työ kuten tutkimusetiikan koulutuksen korostaminen niin perus- kuin jatko-opinnoissakin sekä aktiivinen kansainvälinen toiminta. Myös hyvää tieteellistä käytäntöä koskevat ohjeet olisi päivitettävä. Vuoden 2010 loppuun mennessä yhteensä 89 yliopistoa, ammattikorkeakoulua, tutkimuslaitosta ja muuta tutkimusorganisaatiota oli allekirjoittanut HTK-ohjeen. Lista allekirjoittaneista organisaatioista on luettavissa neuvottelukunnan kotisivulta: Neuvottelukunta oli hyväksynyt huhtikuussa 2009 Humanistisen, yhteiskuntatieteellisen ja käyttäytymistieteellisen tutkimuksen eettiset periaatteet ja ehdotuksen eettisen ennakkoarvioinnin järjestämiseksi. Tätä koskeva ohjeistus annettiin tiedeyhteisölle vuoden 2010 alussa. Näiden yhteisten eettisten pelisääntöjen noudattamiseen oli vuoden 2010 loppuun mennessä sitoutunut enemmistö Suomen yliopistoista ja ammattikorkeakouluista sekä alan tutkimuslaitoksista (mm. Suomen Akatemia). Neuvottelukunta järjesti Helsingissä Tieteiden talolla Eettinen ennakkoarviointi ihmistieteissä seminaarin (Ohjelma LIITTEESSÄ 1). Seminaariin osallistui noin sata henkeä yli viidestäkymmenestä eri organisaatiosta. Seminaaria kohtaan osoitettu runsas mielenkiinto kertoo korkeakoulujen ja tutkimuslaitosten korkeasta motivaatiosta eettisen ennakkoarvioinnin toteuttamiseen. Helsingin Sanomat julkaisi seminaarista uutisen Seminaarin esityksiä on julkaistu TENKin kotisivuilla, osoitteessa Aikaisempien vuosien tapaan TENK sai tutkimusetiikan alaan liittyviä koulutuspyyntöjä korkeakouluilta ja muilta tutkimusorganisaatioilta. TENKin puheenjohtaja, eräät jäsenet ja pääsihteeri toimivat tutkimusetiikan kouluttajina eri puolilla Suomea (LIITE 2). Lisäksi neuvottelukunnan jäsenet ja pääsihteeri antoivat neuvontaa hyvän tieteellisen käytännön sisällöstä ja HTK-loukkausten selvittämismekanismeista eri tahoille. 3 Hyvän tieteellisen käytännön loukkausepäilyjen käsitteleminen TENKille Ilmoitetut HTK-loukkausepäilyt Ajalla yliopistot, ammattikorkeakoulut ja muut HTK-ohjeeseen sitoutuneet tutkimusorganisaatiot ilmoittivat TENKille yhteensä seitsemästä hyvän tieteellisen käytännön loukkausepäilystä. Epäilyt selvitettiin siinä organisaatiossa, johon epäilyn alainen tutkimus oli tekeillä tai tehty. Näistä viidessä tapauksessa ei HTK-loukkausta todettu. Yhdessä tapauksessa todettiin vilppi, nimittäin luvaton lainaaminen eli plagiointi. Yhden ilmoitetun plagiointitapauksen käsittely oli vielä kesken joulukuussa Yksi edellä mainituista tapauksista koski väitöskirjakäsikirjoituksen tarkastusprosessia. Kyseinen yliopisto totesi, että kyseessä oli kuitenkin hallinnollisiin prosesseihin liittyvä laatuongelma eikä HTK-loukkaus. Toinen tapaus selvitteli tutkimusryhmästä erotetun jäsenen oikeuksia ryhmän tutkimustuloksiin. Tämän ilmoitus HTK-loukkauksesta liittyen väitöskirjaksi tarkoitetun tutkimuksen tekijyyteen todettiin aiheettomaksi. Varsinaisen tutkinnan perusteella myös väite siitä, että k.o. tutkija olisi tutkimusryhmän jäsenenä pitänyt nimetä keksijäksi tutkimusryhmän patentoimaan keksintöön, todettiin aiheettomaksi. Samassa yhteydessä tapausta varten nimetty tutkintaryhmä painotti sitä, että tutkijan on keksinnön tehtyään viipymättä 2
3 ilmoitettava siitä työnantajalleen ja että tutkijalta vaatii enemmän päästä mukaan patentin keksijäksi kuin tekijäksi tieteelliseen artikkeliin. Yksi ilmoitus koski epäilyä eräässä väitöskirjakäsikirjoituksessa esiintyvästä sekä piittaamattomuudesta hyvästä tieteellisestä käytännöstä että vilpin eri muodoista. Esiselvityksen perusteella yliopisto katsoi, että vaikka väitöskirjan viittauskäytännöissä oli puutteita, TENKin määritelmän mukaista loukkausta hyvästä tieteellisestä käytännöstä ei ollut tapahtunut. Asiassa pyydettiin myöhemmin myös TENKin lausunto. Lausunto valmistui vuoden 2011 puolella. Neljännessä tapauksessa yliopisto tutki ilmoituksen, jonka mukaan sen myöntämään tutkintoon liittyneeseen opinnäytetyöhön olisi plagioitu osia ammattikorkeakoulun opinnäytetyöstä. Luvaton lainaaminen eli plagiointi todettiin. Seurauksena yliopisto ryhtyi toimenpiteisiin epäillyn henkilön tutkinnon myöntöpäätöksen purkamiseksi. TENKin lausunnot Ajalla TENKissä oli esillä kaksi paikallistasolla tutkittua hyvän tieteellisen käytännön loukkausepäilyä, jotka oli haluttu saattaa vielä neuvottelukunnan käsiteltäviksi. Näistä toisesta TENK antoi lausunnon vuoden 2010 puolella, ja toista lausuntoa valmisteltiin. Lausunto 1: sepittäminen ja piittaamattomuus sekä puutteet HTK-tutkintamenettelyssä Eräässä suomalaisessa tutkimusorganisaatiossa oli tutkittu vilppiepäily, joka oli kohdistunut sen tutkimusvirassa olevan, ulkomaisen tutkijan virkatyöhön. Tutkija oli kuulunut myös kansainväliseen tutkimusryhmään. Asiaa koskevassa lausunnossaan TENK otti kantaa sekä siihen, olivatko a.o. tutkimusorganisaation käyttämät menettelytavat HTK-loukkauksen selvittelyssä moitteettomat, että siihen, syyllistyikö tutkija hyvän tieteellisen käytännön loukkaukseen. Lausunnossaan TENK huomautti tutkimusorganisaation menettelytavoista: Tutkinnassa käytettiin pääosin suomen kieltä, vaikka se ei ollut a.o. tutkijan äidinkieli. Lisäksi HTK-epäilyä käsitelleen tutkintaryhmän puheenjohtajan esteellisyys jouduttiin arvioimaan. Vaikka tutkinnassa oli menetelty varomattomasti, TENK ei kuitenkaan päätynyt suosittelemaan sitä, että tutkinta olisi pitänyt käynnistää uudelleen. Epäillyn tutkijan oli tutkimusorganisaation omassa esiselvityksessä ja tutkinnassa todettu syyllistyneen neljään eri HTK-loukkaukseen: kahdesti piittaamattomuuteen sekä lisäksi vääristelyyn ja sepittämiseen. Toinen todettu piittaamattomuus liittyi sähköiseen julkaisutietokantaan annettujen tietojen paikkansapitävyyteen. Tässä tapauksessa TENK ei todennut tutkijan toimissa holtittomuutta siinä määrin, että tapaus olisi voitu luokitella piittaamattomuudeksi hyvästä tieteellisestä käytännöstä. Toisen piittaamattomuudeksi luokitellun tapauksen TENK totesi liittyvän tutkimustyön tieteelliseen laatuun; tällaisia tapauksia TENK ei arvioi. Sen sijaan kahdessa muussa tapauksessa TENK totesi HTK-loukkauksen toteennäytetyksi. Näistä toinen tapaus oli sepittämistä: tutkija oli kongressiin toimittamassaan abstraktissa viitannut tutkimustuloksiin, joita ei viittaushetkellä ollut ollut olemassakaan. Tutkimusorganisaation vääristelyksi luokitteleman teon, joka liittyi laiminlyönteihin tutkimusmenetelmissä, TENK totesi piittaamattomuudeksi hyvästä tieteellisestä käytännöstä tutkimuksen suorittamisessa. Muut suositukset ja kannanotot Vuoden varrella TENK vastasi moneen tiedusteluun sekä tutkimusetiikkaan että lausuntopyyntöihin liittyen. TENK muun muassa linjasi, että se ei käsittele tutkimusrahoitushakemusten arviointiin liittyviä asioita. Yksi 3
4 oikeudessa annettuun asiantuntijalausuntoon liittynyt, HTK-arviointimahdollisuutta käsitellyt kysymys ohjattiin esitettäväksi asianomaisen tutkija-asiantuntijan taustaorganisaatiolle. 4 Yhteistyö, aloitteet sekä julkaisu- ja tiedotustoiminta TENK seurasi aktiivisesti tutkimusetiikkaan liittynyttä mediakeskustelua ja alan julkaisutoimintaa ja sekä otti niihin osaa. Julkisuudessa oli vuonna 2010 esillä muun muassa sikainfluenssarokotusten yhteys lasten ja nuorten sairastumiseen narkolepsiaan. Merkittävä osa neuvottelukunnan tiedotustoiminnasta tapahtui seminaariesitelmien (LIITE 2) sekä jäsenten julkaisemien artikkeleiden (LIITE 3) kautta. - Asiantuntijalausuntoja ei TENKiltä pyydetty vuonna TENKin jäsenet toimivat aktiivisesti sekä valtakunnallisissa että paikallisissa eettisissä toimikunnissa ja työryhmissä. (LIITE 4) TENK ryhtyi koordinoimaan ihmistieteellisen tutkimuksen ennakkoarviointeja antavien eettisten toimikuntien perustamista ja toimintaa. Syksyllä julkaistiin TENKin toiminnasta ja tavoitteista kertova esite suomeksi, ruotsiksi ja englanniksi TENKin tunnettuuden lisäämiseksi. TENK toimi edelleen aktiivisesti tehdäkseen HTK-ohjeita tunnetuiksi. Ohjeet löytyvät TENKin kotisivuilta, ja HTK-ohjekirjasia voi tilata maksutta TENKin toimistosta. Ohjeita on jaettu myös TENKin järjestämien tapahtumien yhteydessä. Ohjekirjasesta otettiin lisäpainos. 5 Kansainvälinen toiminta TENKin puheenjohtaja Krista Varantola nimettiin Tieteellisten seurain valtuuskunnan edustajaksi All European Academies (ALLEA) Standing Committee on Science & Ethics (SCSE) komiteaan. Hän osallistui komitean kokoukseen Pariisissa Lisäksi edellisen neuvottelukunnan puheenjohtaja Eero Vuorio piti esitelmän How to Revise National Research Guidelines in the Changing International Landscape? tutkimusetiikan toisessa maailmankongressissa Singaporessa Muita kansainvälisiä kokouksia, joihin puheenjohtaja, jäsenet tai pääsihteeri osallistuivat, olivat seuraavat: Puheenjohtaja Krista Varantola: European Science Foundation (ESF) Membership Forum: 3rd Workshop (Working Group Meeting). Split, Kroatia nd World Conference on Research Integrity. Singapore ESF Membership Forum: 4th Workshop (Working Group Meeting). Rooma, Italia Pääsihteeri Sanna Kaisa Spoof ja avustaja Heidi Laine tekivät opintomatkan Brysseliin, Belgiaan ja Pariisiin, Ranskaan. Opintomatkan ohjelmassa oli muun muassa vierailut Euroopan Parlamenttiin ja Suomen pysyvään edustustoon niin OECD:ssä kuin UNESCOssakin. 6 Henkilöstö ja talous TENKillä oli vuonna 2010 yksi päätoiminen työntekijä, pääsihteeri, sekä yhteinen avustaja tiedonjulkistamisen neuvottelukunnan kanssa. TSV hoiti yhdessä TENKin puheenjohtajan kanssa uuden pääsihteerin rekrytoinnin kesällä Lisäksi ajalle palkattiin projektityöntekijä. TENKillä oli käytettävissä myös TSV:n tarjoamat tietotekniikka- ja muut palvelut sekä Tieteiden talon tilat kokouksia ja seminaareja varten. 4
5 OKM oli osoittanut TENKille vuodelle 2010 toimintamäärärahaa yhteensä Tästä oli osoitettu toimintamenoihin ja julkaisu-, seminaari- ja matkakuluihin. Näiden varojen hallinnointi siirtyi ministeriöltä TSV:lle vuoden 2010 alussa. TENKin palkkaus- ja toimistokulujen hoito oli annettu TSV:lle jo aiemmin. Toimintakertomus on esitelty tutkimuseettisen neuvottelukunnan kokoukselle 3. toukokuuta Krista Varantola Puheenjohtaja Sanna Kaisa Spoof Pääsihteeri 5
6 LIITE 1 EETTINEN ENNAKKOARVIOINTI IHMISTIETEISSÄ Tutkimuseettinen neuvottelukunta järjestää koulutustilaisuuden yliopistojen, ammattikorkeakoulujen ja tutkimuslaitosten eettisille toimikunnille ja muille kiinnostuneille. Tilaisuuteen on vapaa pääsy. Tapahtumapaikka ja aika: Tieteiden talo, sali 104, Kirkkokatu 6, Helsinki, tiistai , klo OHJELMA klo Tilaisuuden avaus - Tutkimuseettisen neuvottelukunnan varapuheenjohtaja, professori Veikko Launis (TY) klo Ihmistieteiden eettisten periaatteiden esittely - Eettiset periaatteet valmistelleen työryhmän pj, kehittämispäällikkö Arja Kuula (Yhteiskuntatieteellinen tietoarkisto, TaY) klo Mitä eettinen ennakkoarviointi on? - Tutkimuseettisen neuvottelukunnan varapuheenjohtaja, professori Veikko Launis (TY) klo Kahvitarjoilu klo Sosiaalityön tutkimuksen eettinen ennakkoarviointi - Yliopistonlehtori Elina Virokannas (HY) klo Eettisen toimikunnan työskentely - Eettisen toimikunnan puheenjohtaja, professori Aila Virtanen (JY) - Kommenttipuheenvuorot: eettisen toimikunnan puheenjohtaja, dosentti Laura Hokkanen (HY) ja eettisen toimikunnan puheenjohtaja, professori emeritus Markku Ojanen (TaY) klo Keskustelua klo Tilaisuuden päättäminen Lisätietoja antaa tutkimuseettisen neuvottelukunnan pääsihteeri Sanna Kaisa Spoof, puh / Tarkempia tietoja ihmistieteiden eettisistä periaatteista ja eettisestä ennakkoarvioinnista saa neuvottelukunnan kotisivulta, osoitteesta TERVETULOA! 6
7 LIITE 2 Luettelo muista kuin neuvottelukunnan omista tutkimusetiikkaa koskevista seminaari- ja koulutustilaisuuksista, joissa tutkimuseettisen neuvottelukunnan puheenjohtaja, jäsenet tai pääsihteerit ovat esiintyneet vuonna 2010 Puheenjohtaja Krista Varantola: Puheenvuoro tutkimusetiikasta ja suomalaisista käytännöistä. Tieteiden yö, Porin yliopistokeskus Konsultointi Suomen tavasta käsitellä tutkimuseettisiä rikkeitä. RANNIS ja Islannin tiede- ja teknologianeuvosto, Reykjavik, Islanti Varapuheenjohtaja Veikko Launis: Ovatko rasva- ja rokotekeskustelut vain nykypäivän ilmiö? Onko lääketieteen arvovalta rapautumassa? Tiedettä ja taikauskoa selättääkö tutkimus uskomuksen? Lääketieteen toimittajien ja THL:n seminaari, Helsinki Jäsen Riitta Keiski: Research ethics -luento How to get a PhD? Methods and practical Hints -jatko-opintokurssilla, Infotech Oulu Graduate School. Oulun yliopisto Research Ethics -kurssi maisterivaiheen opiskelijoille, Prosessi- ja ympäristötekniikan osasto, Oulun yliopisto. Jäsen Pirkko Walden: Research ethics -luento tietojärjestelmätieteen maisteri- ja tohtoriopiskelijoille, Åbo Akademi 22. ja Edellisen neuvottelukunnan jäsen Arja Kuula: Miten tietovarannot liittyvät etiikkaan ja viestintään? Tutkimusaineistojen elinkaari. Tutkijakoulujen hakuinfo ja tutkijan työelämätaidot. Suomen Akatemia Tieteen avoimuuden eettiset huolenaiheet lasten ja nuorten tutkimuksessa. Lasten ja nuorten tutkimuksen etiikka seminaari. Helsinki Panel: Confidentiality and Access Concerns of the Social Sciences and Human Subjects Ethics Review Boards. IASSIST Conference, Cornell University, Cornell, Yhdysvallat Open Access ja tutkimusaineistot. Mitä saan käyttää? Tekijänoikeus ja tutkimus- ja julkisaineistot. IPR- Center, Helsinki Tutkimuksen eettisen ennakkoarvioinnin periaatteet. Ihmistieteellisen tutkimuksen eettinen ennakkoarviointi Tampereella -seminaari. Tampereen yliopisto Ethics review system and researching minors. National University of Ireland, Maynooth, Irlanti Should we reconsider our ethics? National University of Ireland, Maynooth, Irlanti Pääsihteeri Liisa Nieminen: Alustus Helsingin yliopiston keskustakampuksen etiikkailtapäivässä. Helsingin yliopisto Pääsihteeri Sanna Kaisa Spoof: Tutkimuseettisen neuvottelukunnan puheenvuoro. Ihmistieteellisen tutkimuksen eettinen ennakkoarviointi Tampereella -seminaari. Tampereen yliopisto
8 LIITE 3 Neuvottelukunnan jäsenten vuonna 2010 kirjoittamat artikkelit ja muut julkaisut sekä haastattelut Puheenjohtaja Krista Varantola: Tutkimusetiikka ja mittaamisen autuus. Acatiimi 8/2010. Varapuheenjohtaja Veikko Launis: Terveydenhuollon teknologia mahdollisuudet ja uhat. Teoksessa Kehityksen eturintamassa. invalidisäätiön juhlakirja Invalidisäätiö, Helsinki 2010, Rokottamisen etiikasta keskusteltava avoimesti. Turun Sanomat Pandemiaetiikka. Suomen Lääkärilehti 2010:65 (49): Haastattelu aiheesta rokotteisiin liittyvät eettiset näkökohdat YLEn MOT-ohjelmassa Edellisen neuvottelukunnan jäsen Arja Kuula: Alaikäisiltä kerätyn aineiston arkistoinnin ja jatkokäytön etiikka. Teoksessa Lasten ja nuorten tutkimuksen etiikka, toim. Hanna Lagström, Tarja Pösö, Niina Rutanen & Kaisa Vehkalahti. Nuorisotutkimusverkosto, Helsinki 2010, Kuula, Arja & Tiitinen, Sanni: Eettiset kysymykset ja haastattelujen jatkokäyttö. Teoksessa Haastattelun analyysi, toim. Johanna Ruusuvuori, Pirjo Nikander, Matti Hyvärinen. Vastapaino, Tampere 2010, Aineiston arkistoinnin etiikka. Kolumnit Nuorisotutkimuksen verkkokanava LIITE 4 TENKin jäsenten jäsenyydet kansallisissa ja paikallisissa tutkimuseettisissä toimielimissä vuonna 2010 Varapuheenjohtaja Veikko Launis: Geenitekniikan lautakunnan (GTLK) jäsen Valtioneuvoston asettaman eläinkoelautakunnan jäsen Lääketieteellisen tutkimuseettisen jaoston (TUKIJA) varajäsen Varsinais-Suomen sairaanhoitopiirin eettisen toimikunnan jäsen Turun yliopiston eettisen toimikunnan puheenjohtaja ja varsinainen jäsen Jäsen Riitta Keiski: Oulun yliopiston etiikka-työryhmän puheenjohtaja Jäsen Irma Mikkonen: Savonia-ammattikorkeakoulun tutkimuseettisen toimikunnan jäsen Jäsen Jussi Simpura: Terveyden ja hyvinvoinnin laitoksen tutkimuseettisen työryhmän puheenjohtaja 8